Radio KLF

Radio KLF on elektroniseen tanssi- ja diskomusiikkiin erikoistunut suomalainen radioasema. Kanava oli aloittaessaan Suomen ensimmäinen elektronisen musiikin radiokanava. Sen slogan oli "Suomen Ainoa Tanssimusiikkikanava" (2005-2007) ja "Number One For Dance In Finland" (2007-2015, 2025-). 
Suurten mediayhtiöiden kanavien rinnalla se oli ensimmäinen Suomessa toiminut itsenäinen puolivaltakunnallinen mainosradio. 
Vuodet 2005-2011.
KLF aloitti lähetykset 1. kesäkuuta 2005 pääkaupunkiseudulla toimivana paikallisradiona, kuuluen FM-taajuuksilla poikkeusluvin sekä jatkuvana internetradiona. KLF laajeni aloitusvuotenaan pääkaupunkiseudulta Turkuun, ja kasvoi nopeasti Suomen suurimpiin kaupunkeihin.
Ohjelmavirta oli pääosin 90-luvun dance- ja diskomusiikkia, painottuen eurodanceen ja uudelleen tehtyihin remixeihin, mutta kanavalla kuutliin myös hip-hop-, reggae-, rock-, soft rock- ja muita vaikutteita. Juonnettua ohjelmaa oli pääosin viikonloppuiltaisin ja öisin kuultiin klubimusiikkia, trancea ja alternative-genreä. Olennainen osa kanavan imagoa oli suurille soittolistaradioille irvaileminen sen kanavatunnuksissa.
KLF haki valtakunnallisia, puolivaltakunnallisia sekä paikallisia vakinaisia toimilupia vuonna 2006 sekä lupakierroksella 2011, mutta toimi yksinomaan lyhytaikaisin radioluvin.
Kuulijat.
Ensimmäisenä vuotena FM-kuuntelijamäärät olivat RAB:n (Suomen Kaupallinen Radio) tietojen mukaan pääkaupunkiseudulla noin 70 000 kuulijaa viikossa ja internetkuuntelu huomioiden noin 220 000 viikkokuulijaa. 
Internetradiona se oli aikanaan Suomen kuunnelluin. Kanavan tiedotteen mukaan internetkuuntelusta noin 20 % tuli ulkomailta, suurimpina maina Saksa, Viro, Ruotsi ja Yhdysvallat. Mediamonitori-portaalin mukaan kuulijaprofiili oli yhtäläinen miesten ja naisten suhteen.
Kanavan kuulijat toivat suuren osan toimintaan tarvittavasta tulosta, mm KLF-internetkaupan fanituotteita ostamalla ja tapahtumissa käymällä. Myös tapahtumissa oli myynnissä kanavan tuotteita, kuten KLF-kokoelmalevyjä.
KLF-tapahtumat.
Radiokanava oli tunnettu tapahtumajärjestäjä, tuottaen yleisötapahtumia klubi-illoista konsertteihin, sekä järjestäen erilaisia kiertueita, lähinnä tunnettujen 90-luvun eurooppalaisten dance-artistien kanssa (mm Chicane (UK), Scooter (DE), E-Type (SE), Snap! (UK/DE) DJ Sammy (ES)). KLF oli näkyvästi esillä Sedu Koskisen ravintoloissa, ja taajuudella kuultiin huomattavasti SK-Ravintoloiden mainontaa.
Iltapäivälehdet otsikoivat 13.2.2011, miten lähes 2000 hengen ravintola oli joutunut kaaokseen KLF-bileissä suuren yleisömäärän johdosta.
KLF julkaisi toimintansa ohella kokoelmalevyjä vuodesta 2007 alkaen nimellä "KLF #1 Dance", painoksina 6 kokoelmaa: KLF #1 Dance '07, Dance '08, Dance 2009 (Valentine's edition yhdessä Onnela-ravintolaketjun kanssa), Super 90's (2009), Italo Disco (2010), sekä Dance 2011 (AXR-Music).
Radio KLF lopetti toimintansa 31.8.2011. Radiokanavan taustayhtiöstä kerrotaan, että lopettamispäätös ei ollut hätiköity, sillä aseman toiminnalle etsittiin suuntaviivoja vielä viimekeväisen kielteisen toimilupapäätöksen jälkeen. KLF ei tuolloin saanut pitkäaikaista ohjelmistolupaa suurimpiin kaupunkeihin. Kanavan viimeisenä soittama kappale 31.8.2011 klo 23.59 oli The KLF - Last Train To Trancentral, jonka jälkeen kanava jatkoi lähetystä lupaehtojen ulkopuolella, soittaen yöllä 1.9. viimeisenä kappaleena Scooterin Rhapsody in E.
Paluu radioaalloille.
Radio KLF teki paluun lähes 4 vuoden hiljaiselon jälkeen kesän 2015 ajaksi pääkaupunkiseudun radiotaajuuksille. KLF lähetti Helsingistä vuoden 2015 kesä-elokuun ajan poikkeuksellisesti taajuudella 102,0 MHz. KLF aloitti kesän 2015 lähetyksensä Metsälän linkistä maanantaina 1.6.2015 kello 16.00 kappaleella Toto - Africa (Diezeo Remix). Ennen musiikkilähetyksen alkua kanavalla kuultiin mm. "Dallasin" ja "Dynastian" vanhoja jaksoja.
Kanavan ohjelmia olivat mm. DJ Tiësto (Club Life), Paul Oakenfold, Milla Lehto (KLF House Sessions), Darude (Salmiakki Sessions), ja K-System (Dance Anthems).
Kanava soitti 1.9.2015 yöllä klo 00.10 lupaehtojen ulkopuolella viimeisenä kappaleena - Destination Aschaton (Hardfloor Remix), jonka jälkeen taajuudella kuultiin morsekoodia yön ajan. Koodi muodostui kirjaimista ”BEAT NEVER STOPS”.
Radio KLF 20th Anniversary.
Radio KLF teki radion 20-vuotis juhlavuonna tributen kesän 01-08.2025 ajaksi. Kanavalle myönnettiin kesä-elokuulle toimilupa FM-taajuuteen 93.6 MHz Helsinkiin, mutta se toimi yksinomaan verkossa klf.fi/TuneIn/YouTube. Kanava soitti uudistetulla soittolistalla aiempaa laajemmin elektronista tanssimusiikkia ja välitti live-settejä alternative-klubeilta. 
20-v juhlavuotenaan erityistä Suomen radioissa oli mahdollisuus vaikuttaa soittolistaan reaaliaikaisesti. Kanava julkaisi Suomen ensimmäisen radion kryptovaluutan, meemikolikko $KLFcoinin jolla soittolistojen luominen ja oheistuotteiden hankinta oli mahdollista. Musiikkilinja oli nuorentunut ja vahvistunut kovemman teknon suuntaan; trance ja tech house määräsivät päivälinjan. Öisin soi KLF Beat Lab by Prison Sex, jossa klo 01-06 jossa edustettuna oli hard tech.
KLF:n viimeinen tunti.
Radio KLF:n nettikilpailun perusteella kesäkauden viimeiselle tunnille soittolistan valitsi kanavan kuuntelija. Kanavan julkaisema video-teaser päättyi 10 vuoden takaisen lopetuksen tavoin morsekoodiin "THE BEAT NEVER STOPS".